Title: +175=737.001_IL001_Beskrivelse av varmepumpe anlegg - V.2017.06.21.Beskrivelse.pdf
På grunn av direktekoblingen mot brønnparken vil ventilasjonen frikjøles mot brønnparken. Dette har to positive effekter; det er energiøkonomisk og varme tilbakeføres i brønner for å forhindre tilfrysning / lade brønnpark. Om det ikke skulle være nok effekt for direkte frikjøling mot brønnparken så er det installert en ekstra vekslerkurs mellom varm side på varmepumpen og brønnparken. Ved et slikt effektbehov så vil brønnparken stenges fra isvannsnettet og sirkuleres over veksleren som er plassert på varm side av varmepumpe. I denne driftsmodusen så vil varmepumpen besørge mekanisk kjøling av ventilasjonsluften og dumpe varmen mot varmeanlegg og brønnpark. Brønnparken har større varmeopptak (effektopptak) ved høyere temperatur. Temperaturbegrensningen i brønnparken er 40 grader og må ikke overstiges.